Det påstås, at han udførte eksperimenter med mennesker. Disse eksperimenter er optegnet af munken Salimbene di Adam – der foragtede Frederik – i hans krønike.<ref>{{Cite web |url=http://www.fordham.edu/halsall/source/salimbene1.html |title=Medieval Sourcebook: Salimbene: On Frederick II, 13th Century |access-date=13. august 2011 |archive-date=25. juli 2011 |archive-url=https://web.archive.org/web/20110725080235/http://www.fordham.edu/halsall/source/salimbene1.html |url-status=live }}</ref> Et af eksperimenterne bestod i at lægge en fange i en tønde, og derefter holde øje med et lille hul i tønden for at se, om fangens sjæl forlod den, når han døde. Et andet eksperiment gik ud på at give to fanger et måltid, hvorefter den ene blev sendt på jagt, mens den anden blev lagt i seng. Derpå blev begge dræbt og parteret, og man undersøgte nu, hvem der havde fordøjet måltidet bedst. Endelig var der et forsøg, hvor man isolerede børn, for at se om de udviklede et naturligt sprog. Det påstås, at Frederik ønskede at se, om der fandtes et oprindeligt sprog, som det [[Adam (bibelsk person)|Adam]] og [[Eva (bibelsk person)|Eva]] fik fra [[Gud (monoteistisk)|Gud]]. Salimbene skriver at Frederik forlangte, at børnepasserne skulle pusle og bade børnene, men at de ikke måtte tale med dem. Han ville se, om de af sig selv begyndte at tale [[hebraisk]] (der blev betragtet som det ældste sprog) eller græsk, latin, arabisk eller det sprog, deres forældre talte. "Men han arbejdede forgæves, for børnene kunne ikke leve uden klappende hænder og [[gestik]], glade ansigtsudtryk og opmuntringer."
Religion Walhalla